মোহাম্মদ মাসুদ, সরাইল ॥ বাংলাদেশ আওয়ামীলীগের ৬৯ তম প্রতিষ্ঠা বার্ষিকী পালন করেছে সরাইল উপজেলা আ’লীগ। দিবসটি পালন উপলক্ষে গতকাল সকালে উপজেলা পরিষদ মিলনায়তনে এক আলোচনা সভা হয়েছে। এর আগে শুক্রবার রাত বারটার পর কালিকচ্ছ কেন্দ্রীয় শহীদ মিনার প্রাঙ্গণে কেক কেটে দিবসটির সূচনা করেন উপজেলা পরিষদের সাবেক চেয়ারম্যান মো. রফিক উদ্দিন ঠাকুর, ইউপি আ,লীগের সহসভাপতি মো. আমীর আলী ও সম্পাদক মো. ছলিম উদ্দিন। আর এদিকে সনিবার সকালে উপজেলা আ’লীগের যুগ্ম আহবায়ক বীর মুক্তিযোদ্ধা অ্যাডভোকেট আব্দুর রাশেদের সভাপতিত্বে ও সদস্য অ্যাডভোকেট জয়নাল উদ্দিনের সঞ্চালনায় অনুষ্ঠিত আলোচনা সভায় বক্তব্য রাখেন- আহবায়ক কমিটির সদস্য মো. জাহাঙ্গীর আজাদ, মো. শফিকুর রহমান সাফি ও উপজেলা যুবলীগের সভাপতি অ্যাডভোকেট আশরাফ উদ্দিন মন্তু প্রমূখ।